AIŠKINAMASIS RAŠTAS

Dėl žemės sklypo, esančio Molėtų r. sav., Mindūnų sen., Mindūnų k., Muziejaus g. 14, išnuomojimo be aukciono

1. **Parengto tarybos sprendimo projekto tikslai ir uždaviniai**

Vadovaudamasi Molėtų rajono savivaldybės tarybos 2015 m. kovo 26 d. sprendimu Nr. B1-85 „Dėl negyvenamųjų pastatų ir patalpų nuomos sutarties atnaujinimo”, Molėtų rajono savivaldybės administracija ir uždaroji akcinė bendrovė „Romnesa“ (toliau – Bendrovė) 2015 m. gegužės 24 d. pasirašė savivaldybės ilgalaikio materialiojo turto nuomos sutartį. Šia sutartimi Bendrovei 10 metų laikotarpiui išnuomotas kempingo administracinis pastatas, esantis Molėtų r. sav., Mindūnų k., Muziejaus g. 14, kiemo statiniai bei kitas ilgalaikis ir trumpalaikis turtas, būtinas kempingo veiklai vykdyti.

2015 m. birželio 19 d. Bendrovė pateikė prašymą neatlygintinai išnuomoti žemės sklypą, esantį Molėtų r. sav., Mindūnų k., Muziejaus g. 14, kuriame yra pagal nuomos sutartį valdomi pastatai. Prie prašymo nebuvo pateikti kiti dokumentai, kurie turi būti pateikti, norint išsinuomoti žemės sklypą be aukciono. Taip pat šiame sklype buvo statomas Labanoro regioninio parko apžvalgos bokštas (toliau – Apžvalgos bokštas) ir nebuvo aišku, kiek minėto žemės sklypo bus priskirta Apžvalgos bokšto teritorijai.

Šiuo metu žemės sklypo nuomai reikiami dokumentai pateikti, rugpjūčio 25 d. buvo atlikti Apžvalgos bokšto ir jam skirtos infrastruktūros kadastriniai matavimai, tapo aišku, kokia sklypo dalis priskirta šiam statiniui.

Viso žemės sklypo plotas -5,0126 ha. Mokestinė žemės sklypo vertė, nustatytą pagal žemės verčių žemėlapius – 30200 Eur.

Žemės sklypo plotas, skirtas Apžvalgos bokštui ir infrastruktūrai - 0,1040 ha.

Bendrovei išnuomojamo žemės sklypo plotas – 4,9086 ha, mokestinė žemės sklypo vertė – 29573,43 Eur.

Molėtų rajono savivaldybės taryba nuomojamai kitos paskirties valstybinei žemei yra nustačiusi 2 proc. žemės mokestinės vertės nuomos mokesčio tarifą. Lietuvos Respublikos Vyriausybės 2002 m. lapkričio 19 d. nutarimas Nr. 1798 „Dėl nuomos mokesčio už valstybinę žemę“ reglamentuoja, kad nuomojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės. Atsižvelgiant į tai, siūloma ir savivaldybės kitos paskirties žemei, nuomojamai be aukciono, taikyti 2 proc. žemės mokestinės vertės nuomos mokesčio tarifą.

Taikant 2 proc. žemės mokestinės vertės nuomos mokesčio tarifą išnuomojamam žemės sklypui, metinis žemės nuomos mokesčio dydis – 591,47 Eur.

Parengto sprendimo projekto tikslas – išnuomoti be aukciono savivaldybei nuosavybės teise priklausančio žemės sklypo, esančio Molėtų r. sav., Mindūnų k., Muziejaus g. 14, dalį uždarajai akcinei bendrovei „Romnesa“, nustatyti nuomos terminą, žemės nuomos mokesčio dydį, mokestinę žemės sklypo vertę, nurodyti kitas sutarties sąlygas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas, 48 straipsnio 2 dalis;

Lietuvos Respublikos žemės įstatymo 18 straipsnio 1 dalis;

Molėtų rajono savivaldybei nuosavybės teise priklausančių naudojamų žemės sklypų tvarkos aprašo, patvirtinto Molėtų rajono savivaldybės tarybos 2015 m. sausio 29 d. sprendimu Nr. B1-17 „Dėl Molėtų rajono savivaldybei nuosavybės teise priklausančių naudojamų žemės sklypų tvarkos aprašo patvirtinimo“, 5 ir 20 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Molėtų rajono savivaldybės taryba, priėmusi sprendimą išnuomoti savivaldybės turtą, įgyvendins šiuos turto valdymo ir naudojimo principus: visuomeninės naudos, efektyvumo, racionalumo, viešosios teisės. Už nuomą gautos lėšos bus apskaitomos savivaldybės biudžete.

Neigiamų pasekmių nenumatoma.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija.

Parengė

Aldona Rusteikienė

Turto skyriaus vedėja